b'\n_START_ARTICLE_\nSobekhotep VI.\n_START_SECTION_\nPrepoznavanje\n_START_PARAGRAPH_\nDo Ryholtove \xc5\xa1tudije o drugem vmesnem obdobju Egipta je veljalo, da je bil Sobekhotepov priimek Merhotepre. Ryholt je po ponovnem pregledu arheolo\xc5\xa1kih dokazov ugotovil, da je bil Merhotepre priimek Sobekhotepa V., priimek Sobekhotepa VI. pa Kahotepre. Skladno s priimkoma sta se zato faraona v starej\xc5\xa1ih \xc5\xa1tudijah \xc5\xa1tela za Sobekhotepa VI. in Sobekhotepa V.\n_START_SECTION_\nDokazi\n_START_PARAGRAPH_\nNa Torinskem seznamu kraljev je Kahotepre Sobekhhotep VI. zapisan kot naslednik Sobekhotepa IV. Napaka je posledica manjkajo\xc4\x8de vrstice pod Sobekhotepom IV. zaradi po\xc5\xa1kodovanega papirusa. Sobekhotepu VI. se pripisuje 4 leta 8 mesecev in 29 dni vladanja, ki ji Ryholt ume\xc5\xa1\xc4\x8da v obdobje od 1719 do 1715 pr. n. \xc5\xa1t. Kljub tej relativno dolgi vladavini za to obdobje je z njim povezanih zelo malo neposrednih dokazov. Mednje spadata skarabejski pe\xc4\x8datnik iz Abidosa in kipec kle\xc4\x8de\xc4\x8dega faraona, morda iz Kerme. Med predmete neznanega porekla spada \xc5\xa1est skarabejskih pe\xc4\x8datnikov, valjast pe\xc4\x8datnik in odtis valjastega pe\xc4\x8datnika. V grobnici v Jerihu so na\xc5\xa1li tudi skarabeja imenom Sobehhotepa VI., ki bi lahko bil dokaz trgovskih stikov Egipta in Levanta.\n_START_SECTION_\nDru\xc5\xbeina\n_START_PARAGRAPH_\nO\xc4\x8de Sobekhotepa VI. je bil morda Sobekhotep IV., najbolje dokazan faraon celega drugega vmesnega obdobja Egipta. Hipoteza temelji na napisu v Vadi el-Hudiju, ki dokazuje, da se je sin Sobekhotepa IV. imenoval Sobekhotep. \xc4\x8cej bil slednji res Sobekhotep VI., je bila njegova mati morda Tjan, \xc5\xbeena Sobekhotepa IV. Kraljica Sobekhotepa VI. se je imenovala Kaenub (ali Kaesnebu) ali Nubhotepi.'